Diari Oficial de la Generalitat Valenciana


Sumari del DOGV 3694, del 23-02-2000 (2000/1078)

RESOLUCIÓ de 2 de febrer de 2000, de la Direcció General d’Ordenació i Innovació Educativa, per la qual s’aproven determinats projectes editorials per a Educació Primària i s’autoritza l’ús dels materials curriculars corresponents en centres docents públics i privats de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3694

Data del DOGV
:   23-02-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/1078


Data del document
:   02-02-2000

Organisme emissor
:   Conselleria de Cultura, Educació i Ciència

Tipus de document
:   Resolució

Correcció d'errades

 Descriptors 

:   * material d'ensenyament
    * indústria del llibre
    * editorial

RESOLUCIÓ de 2 de febrer de 2000, de la Direcció General d'Ordenació i Innovació Educativa, per la qual s'aproven determinats projectes editorials per a Educació Primària i s'autoritza l'ús dels materials curriculars corresponents en centres docents públics i privats de la Comunitat Valenciana. [2000/A1078]
  
El Decret 187/1994, de 13 de setembre (DOGV del 22), del Govern Valencià, regula la supervisió dels materials didàctics curriculars per als ensenyaments de règim general establits en la Llei Orgànica 1/1990, de 3 d'octubre, d'Ordenació General del Sistema Educatiu, així com el seu ús en els centres docents. Este decret determina com a objecte de supervisió els projectes editorials i definix els requisits que han de tindre per a la seua aprovació, la qual cosa implicarà l'homologació dels materials didàctics curriculars que resulten del seu desenrrotllament perquè puguen ser utilitzats en centres docents públics i privats.
  
L'article 6 de l'Ordre de 16 de desembre de 1994, de la Conselleria d'Educació i Ciència (DOGV de 3 de febrer de 1995), pel qual es desplega el Decret 187/1994, establix que correspon al director general d'Ordenació i Innovació Educativa, a través d'una resolució, aprovar els projectes editorials i homologar els materials que els despleguen.
  
En virtut d'això, vistos els projectes editorials presentats a supervisió i els informes del Servei d'Ordenació Acadèmica, esta direcció general resol:
  
Primer
  
Queden aprovats, per a l'Educació Primària, els projectes editorials supervisats que es citen en l'annex, i homologats els materials didàctics curriculars que resulten del seu desenrrotllament per a la utilització en els centres docents públics i privats de la Comunitat Valenciana.
  
Segon
  
Els materials curriculars que resulten dels projectes editorials hauran de reflectir l'autorització en els termes següents: «Material didàctic curricular homologat per a... (cicle o curs) de l'Educació Primària, elaborat segons el projecte editorial aprovat per la Resolució de 2 de febrer de 2000, de la Direcció General d'Ordenació i Innovació Educativa, de la Conselleria d'Educació i Ciència».
  
Contra esta resolució, que no esgota la via administrativa, els interessats podran interposar recurs d'alçada davant l'òrgan que va dictar l'acte o el superior jeràrquic en el termini d'un mes a comptar des de l'endemà al de la seua publicació en el Diari Oficial de la Generalitat Valenciana. Tot això de conformitat allò disposat en els articles 107, 114 i 115 de la Llei 30/1992, de Règim Jurídic de les Administracions Públiques i del Procediment Administratiu Comú, en redacció donada per la Llei 4/1999, sense perjudici que puga exercir-ne qualsevol altre que estime procedent.
  
València, 2 de febrer de 2000.- El director general d'Ordenació i Innovació Educativa i Política Lingüística: Josep Vicent Felip i Monlleó.
  
ANNEX
  
Editorial: Richmond Publishing / Santillana; projecte editorial: Super Strartlight 1 i 2; etapa: Educació Primària; cicle: segon; curs: 3r i 4t àrea: Llengua Estrangera, Anglés.
  
Editorial Casals; projecte editorial: Solfa 1 y 2- curs: 1r i 2n; versió lingüística valenciana, etapa: Educació Primària, cicle: primer, àrea: Educació Artística: Música.
  
Editorial Onda, projecte editorial: Miranius, versió lingüística valenciana, etapa: Educació Primària; cicle: primer; curs 1r, àrea: Valencià, Llengua i Literatura.
  
Editorial Bromera, projecte editorial: Micalet, Valencià, versió lingüística valenciana, etapa: Educació Primària; cicle: primer; cursos 1r i 2n, àrea: Valencià, Llengua y Literatura.